**СМЕРНИЦЕ**

**за подношење пријава по Јавном позиву за доделу осам (8) пакета подршке јединицама локалне самоуправе за унапређење социјалне заштите**

**Рок за достављање пријава: 07.02.2025. године**

**САДРЖАЈ:**

[1. УВОД 2](#_Toc184287017)

[2. ЈАВНИ ПОЗИВ ЗА ЛОКАЛНЕ САМОУПРАВЕ И ВРСТЕ ПОДРШКЕ 3](#_Toc184287018)

[3. ПРАВИЛА ЈАВНОГ ПОЗИВА 5](#_Toc184287019)

[3.1 Критеријуми за пријаву на јавни позив 5](#_Toc184287020)

[3.2 Како се пријавити на јавни позив и процедуре које треба испоштовати 6](#_Toc184287021)

[3.3 Где и како послати документацију за пријаву на јавни позив? 6](#_Toc184287022)

[3.4 Рок за достављање пријаве 7](#_Toc184287023)

[3.5 Додатне информације 7](#_Toc184287024)

[3.6 Процес евалуације и селекције пријава 7](#_Toc184287025)

[4. ЛИСТА ОБАВЕЗНИХ ПРАТЕЋИХ ДОКУМЕНАТА КОЈА СЕ ДОСТАВЉАЈУ НА НОСАЧУ ПОДАТАКА УСБ-у 9](#_Toc184287026)

# УВОД

*1.1. О пројекту*

Стална конференција градова и општина – Савез градова и општина Србије (СКГО) и Министарство за рад, запошљавање, борачка и социјална питања започели су 16. јануара 2023. године реализацију пројекта под називом „Подршка одрживим услугама социјалне заштите у заједници и политикама укључивања на локалном нивоу“ – Програм ИПА 2020. У питању је трогодишњи пројекат који финансира Европска унија у оквиру ИПА 2020 чија укупна вредност износи 6,5 милиона евра. Тело за уговарање је Министарство финансија – Сектор за уговарање и финансирање програма из средстава Европске уније.

Програм ће допринети побољшању ефикасности политика социјалног укључивања како би се подстакле једнаке могућности и активно учешће жена и мушкараца из најугроженијих и маргинализованих група.

Реализацијом овог Програма биће створени услови за унапређење квалитета и обима услуга социјалне заштите и подстицање инклузије угрожених група, посебно ромске популације, на локалном нивоу кроз постизање следећих специфичних циљева:

1. Унапређени правни, финансијски и институционални механизми за одрживо планирање и функционисање социјалне заштите на локалном нивоу;
2. Унапређено спровођење локалних мера и механизама за инклузију Рома;
3. Побољшан квалитет услуга социјалне заштите и мера инклузије Рома на локалном нивоу.

У оквиру посебног циља 1. у протеклих 12 месеци у 20 ЛС се спроводи група активности усмерена на хоризонталну подршку систему социјалне заштите кроз израду стандарда, методологија и модела аката који ће служити као основа за интензивнији и уравнотеженији развој услуга социјалне заштите на локалном нивоу. Кроз пакет подршке који СКГО реализује, развијена је Методологија за почетну процену стања и потреба ЈЛС у области социјалне заштите, Методологија за процену потреба корисника услуга социјалне заштите као и за идентификацију ресурса пружалаца услуга на локалном нивоу као и бројни модели аката као што су Програм за унапређење социјалне заштите, Одлука о социјалној заштити, Одлука о обезбеђивању услуге дневни боравак, Одлука о обезбеђивању услуге лични пратилац, Одлука о обезбеђивању услуге персонална асистенција, Одлука о обезбеђивању услуге помоћ у кући, Одлука о обезбеђивању услуге свратиште, Одлука о обезбеђивању услуге прихватилиште за одрасле и стара лица, Одлука о обезбеђивању услуге прихватилиште за жртве насиља, Одлука о обезбеђивању услуге прихватилиште за децу и младе, Одлука о обезбеђивању услуге становање уз подршку, Одлука о обезбеђивању услуге предах смештај, Одлука о утврђивању економске цене услуге са методологијом за формирање цене услуга и Одлука о утврђивању критеријума за учешће корисника у цени услуге.

# ЈАВНИ ПОЗИВ ЗА ЛОКАЛНЕ САМОУПРАВЕ И ВРСТЕ ПОДРШКЕ

2.1 Опис пакета подршке

У циљу унапређења капацитета у различитим областима надлежности јединица локалне самоуправе, СКГО већ дуги низ година спроводи пакете подршке општинама (ППО) као вид стручно-техничке подршке у форми унапред дефинисаног сета активности прилагођених решавању одређених изазова односно постизању унапред дефинисаних циљева. Узимајући у обзир локални контекст и потребе и тежећи укључивању свих релевантних актера, пакети подршке укључују директан ангажман стручњака у пружању подршке ЈЛС у унапређењу постојећих или развоју нових процедура и аката у складу са развијеним моделима, као и обуке, радионице, менторски рад и друге видове саветодавне подршке.

Пакет подршке треба да резултира унапређеним правним, финансијским и институционалним механизмима за одрживо планирање и функционисање социјалне заштите на локалном нивоу, у складу са важећим правним оквиром.

Јединицама локалне самоуправе биће омогућена подршка за развој локалних политика, израду и унапређење локалног нормативног оквира од значаја за успостављање нових и унапређење постојећих услуга социјалне заштите, а на основу идентификованих потреба грађана и грађанки и капацитета пружалаца услуга да на њих одговоре, као и за успостављање механизама за мерење ефеката усвојених локалних политика и услуга које се обезбеђују, а кроз примену следећих методологија СКГО:

* методологије за процену потреба корисника/потенцијалних корисника и за идентификацију ресурса пружалаца услуга на локалном нивоу,
* методологије за праћење, оцену и извештавање, посебно о ефикасности и ефективности пружених локалних услуга, као и за мерење њиховог ефекта (исхода) на квалитет живота корисника,
* методологије формирања цене услуга социјалне заштите.

Пакет подршке ће такође допринети стављању корисника у центар система на начин који подразумева прилагођавање услуга индивидуалним потребама корисника, развијање критеријума за избор корисника, уз обезбеђено учешће корисника у оцени ефеката и квалитета услуга.

Спровођење пакета подршке ће, са једне стране, омогућити тестирање и оцену унапређених стандарда, методологија и модела за обезбеђивање и пружање услуга социјалне заштите на локалном нивоу, док ће истовремено, са друге стране, обезбедити информације и податке неопходне за унапређење јавних политика на националном нивоу, као и информације о примени постојећих јавних политика у области социјалне заштите у пракси.

**Планирано трајање реализације подршке је до краја 2025.године.**

Активности предвиђене овим јавним позивом дефинисане су на основу идентификованих потреба ЈЛС у погледу успостављања ефикасног система социјалне заштите на локалном нивоу, сагледавањем информација о стању и потребама за подршком чланица СКГО (добијене реализацијом различитих активности, рада СКГО Одбора за здравље и социјалну политику, Мреже за социјалну заштиту, путем сервиса „Постави питање“), релеватних истраживања у области социјалне заштите и путем налаза Анализе стања у области социјалне заштите спроведене у оквиру Пројекта, а све у складу са стратешким усмерењем Републике Србије у области социјалне заштите.

* 1. **Структура пакета подршке**

У оквиру овог позива, предвиђена је **подршка** **за нових 8 ЈЛС** **за** **стручно-техничка подршка у успостављању/унапређењу локалних планских, правних, финансијских и институционалних механизама за планирање и функционисање система социјалне заштите. Овај вид стручно-техничке подршке је наставак пројектне активности која се тренутно спроводи у 20 ЈЛС.**

2.2.1 Активности у оквиру техничке подршке

Активности које ће бити реализоване у свакој од подржаних ЈЛС**:**

А1 - **Анализа стања у ЈЛС у области социјалне заштите** – анализа стања (прва активности у оквиру пакета подршке) пружиће преглед постојећег планског и нормативног оквира у датој ЈЛС, постојећих институционалних механизама, капацитета и потреба у области социјалне заштите. Израда анализе биће заснована на партиципативном приступу, обезбеђујући укљученост свих релевантних актера.

А2 - **Подршка у практичној примени методологије за процену потреба корисника/потенцијалних корисника на територији локалне самоуправе, као и за идентификацију ресурса пружалаца услуга на локалном нивоу** – проценом ће бити обухваћене потребе свих идентификованих корисничких група, а не само оне које ће бити обухваћене услугом/услугама чије спровођење је предвиђено у оквиру финансијске подршке овог Пакета. На основу налаза процене подржана ЈЛС ће спровести приоритизацију потреба за обезбеђивањем подршке кроз успостављање/унапређење услуга социјалне заштите, што представља основ за измену/израду Одлуке о социјалној заштити. Такође, налази процене ће служити као основ при изради Програма унапређења социјалне заштите у подржаној ЈЛС.

А 3 - **Подршка у изради локалног планског документа у области социјалне заштите** - јединицама локалне самоуправе ће бити пружена подршка у изради Програма унапређења социјалне заштите према моделу који ће СКГО развити, а имајући у виду обавезу ЈЛС, дефинисану Законом о социјалној заштити, да у Програму унапређења социјалне заштите утврде мере и активности за подстицај и развој постојећих и нових услуга социјалне заштите. Наведени документ биће израђен у складу са методологијом за израду докумената јавних политика предвиђених Законом о планском систему**.**

А 4 - **Подршка у изради/ревизији локалних нормативних аката у области социјалне заштите** у складу са моделима које је СКГО развио и то:

* одлуке о правима и услугама у социјалној заштити – у складу са потребама, јединицама локалне самоуправе ће бити пружена подршка да израде нову или израде измене и допуне постојеће одлуке којом су регулисана права и услуге у области социјалне заштите. У спровођењу ове активности као усмеравајући биће коришћен модел одлуке који је израдио СКГО;
* пратећих одлука за обезбеђивање и пружање услуга предвиђених одлуком о социјалној заштити – у оквиру ове активности предвиђена је подршка изради одлука у складу са моделима правилника које је развио СКГО, а у циљу уређивања система обезбеђивања услуга социјалне заштите у надлежности ЈЛС;

ВАЖНА НАПОМЕНА: Досадашња пракса ЛС је показала да су нормативна акта која регулишу права и услуге из области социјалне заштите доносила градска/општинска веће у виду правилника, што није у складу са Законом о локалној самоуправи. Обавеза свих ЛС је да ова документа разматра и усваја градска/општинска скупштина и да исте буду у виду Одлука а не Правилника.

А5 – **Подршка унапређењу система праћења (мониторинга), вредновања (евалуације) и извештавања о ефектима локалне политике у области социјалне заштите[[1]](#footnote-2) –** ова активност предвиђа подршку у практичној примени методологије за праћење, оцену и извештавање, посебно о ефикасности и ефективности пружених локалних услуга, као и за мерење њиховог ефекта (исхода) на квалитет живота корисника, укључујући модел извештаја о праћењу пружања услуга социјалне заштите у циљу обезбеђења одрживости услуга;

А6 - **Подршка изради програмског буџета и плана (јавних) набавки услуга социјалне заштите** – ова активност подразумева стручну подршку у планирању и припреми програмског буџета у области обезбеђивања услуга социјалне заштите (Програм 11: Социјална и дечија заштита и програмске активности) у складу са развијеним моделом и смерницама за израду програмског буџета Министарства финансија; такође, јединицама локалне самоуправе биће пружена подршка у изради плана набавки услуга социјалне заштите и подршка у примени развијених модела и препорука за унапређење планирања и спровођења поступка јавних набавки за набавку услуга социјалне заштите и праћења реализације уговора о јавној набавци;

# ПРАВИЛА ЈАВНОГ ПОЗИВА

У наставку Смерница појашњавају се правила за подношење пријава, селекцију и реализацију пакета подршке ЈЛС, а у сагласности са активностима предвиђеним у оквиру Програма.

## 3.1 Критеријуми за пријаву на јавни позив

**Право на остваривање подршке у оквиру Јавног позива имају јединице локалне самоуправе осим оних које се налазе у Прилогу 3 Јавног позива.**

Подношењем пријаве на јавни позив, ЈЛС се пријављује за стручно-техничку подршку.

## 3.2 Како се пријавити на јавни позив и процедуре које треба испоштовати

**Документација за пријаву на јавни позив**

1. **Попуњен и потписан Образац за пријаву:** неопходно је доставити оригинал и три копије Обрасца за пријаву ЈЛС за пакет подршке локалним самоуправама за унапређење социјалне заштите (Прилог 1) потписаног од стране председника општине/ градоначелника.
2. **Изјаву о спремности за коришћење пакета подршке за унапређење услуга социјалне заштите** (Прилог 2), **коју је потписао председник општине/градоначелник** (оригинал документа).
3. **Носач података УСБ са пратећом документацијом.**. Пратећа документа, којима потврђујете наводе из Обрасца за пријаву, се достављају у електронском формату на носачу података УСБ-у;
4. **Листа за проверу потпуности поднесене пријаве** (Прилог 4).

ДОДАТНЕ НАПОМЕНЕ У ВЕЗИ СА ДОКУМЕНТАЦИЈОМ ЗА ПРИЈАВУ НА ЈАВНИ ПОЗИВ:

* Подносиоци пријава морају се придржавати задатих материјала који чине документацију за пријаву на јавни позив.
* Пријава и изјава морају бити попуњени на рачунару и на српском језику. Обрасци попуњени руком неће бити разматрани.
* Молимо Вас да Образац за пријаву попуните пажљиво и што јасније како би се могао адекватно оценити.

## 3.3 Где и како послати документацију за пријаву на јавни позив?

Пријаве је потребно доставити на доле наведену адресу, у запечаћеној коверти (препоручена пошиљка, преко приватне курирске службе или се доставља лично). У случају личне доставе, достављачу ће бити уручена потписана и датирана потврда о пријему пошиљке.

Поштанска адреса, адреса за лично достављање или путем приватне курирске службе:

*СТАЛНА КОНФЕРЕНЦИЈА ГРАДОВА И ОПШТИНА –*

*САВЕЗ ГРАДОВА И ОПШТИНА СРБИЈЕ (СКГО)*

*„Подршка одрживим услугама социјалне заштите у заједници и политикама укључивања на локалном нивоу“*

*Македонска 22/VIII, 11000 БЕОГРАД*

*Република Србија*

Пријаве које су достављене другим путем (нпр. факсом или електронском поштом), као и пријаве које су достављене на другу адресу, неће бити разматране.

На коверти мора бити назначено следеће:

**“Пријава на јавни позив за доделу пакета подршке јединицама локалне самоуправаме за унапређење социјалне заштите“**, **пун назив и адреса подносиоца пријаве, као и текст “Не отварати пре званичног састанка за отварање пријава”**

**На полеђини коверте треба навести назив града/општине, име, функцију и број телефона контакт особе**.

## 3.4 Рок за достављање пријаве

Рок за достављање пријаве је **07.02.2025.** године, чија се испуњеност доказује потврдом о датуму отпреме пошиљке или поштанским жигом. У случају личне доставе, рок за доставу је наведеног датума до 16:00 часова по локалном времену, о чему се издаје потписана и датирана потврда. Пријава достављена након предвиђеног рока неће се узимати у разматрање.

## 3.5 Додатне информације

Током трајања јавног позиваозива, За додатне информације заинтересовани подносиоци могу се обратити СКГО сваког радног дана у периоду трајања јавног позива електронском поштом на адресу [danijela.pocuca@skgo.org](mailto:danijela.pocuca@skgo.org).

За питања од општег значаја за процес пријављивања на јавни позив упућена до 22. jануара 2025. године – СКГО ће објављивати одговоре на интернет страници СКГО у секцији „Конкурси“.

## 3.6 Процес евалуације и селекције пријава

Процену примљених пријава за пакет подршке за унапређење социјалне заштите ће спровести евалуациона комисија основана од стране СКГО.

Све пријаве које су доставили подносиоци оцењиваће се у складу са следећим корацима и критеријумима:

**Корак 1:** Отварање и административна провера

У оквиру овог корака провераваће се:

* Поштовање рока за подношење пријаве. Уколико рок није испоштован, пријава ће бити одбачена;
* Да ли пријава садржи потпуну документацију за пријаву на јавни позив у складу са захтевима који су наведени у одељку 3.2. и одељку 4. ових смерница.

**Корак 2:** Техничка евалуација пријава

Пријаве које прођу административну проверу биће оцењене од стране Комисије за евалуацију и рангирање пријава на основу информација које су наведене у Обрасцу за пријаву за тражени пакет подршке.

**Јединице локалне самоуправе које немају успостављену стандардизовану услугу социјалне заштите ће бити директно изабране за подршку уколико остваре минимум 30 бодова.**

Техничка оцена пријава ће бити извршена на основу критеријума за оцењивање датим у табели која следи, а са становишта квалитета описа и информација датих у Обрасцу за пријаву и узимајући аргументовану потребу за подршком и исказану спремност ЈЛС за постизање очекиваних резултата.

Референце у табели на одељке пријавног обрасца који се бодује, односе се на Образац за пријаву ЈЛС за пакет подршке локалним самоуправама за унапређење социјалне заштите - Прилог 1.

Код критеријума Релевантност, већи број бодова (до максималног) биће додељен оним ЈЛС за које се на основу података у Обрасцу пријаве утврди да су слабије узнапредовале у уређењу система као и пружању услуга социјалне заштите.

| **Критеријуми за оцењивање** | **Максималан број бодова** | **Oдељци Обрасцa за пријаву** |
| --- | --- | --- |
| **ПОСТОЈЕЋИ КАПАЦИТЕТИ** | **10** |  |
| Да ли је подносилац пријаве јасно представио расположиве ресурсе за имплементацију активности? (постојеће људске капаците, састав тима ангажован на реализацији подршке, техничке ресурсе) | 10 | 6.1, 6.2 |
| **РЕЛЕВАНТНОСТ ПРИЈАВЕ** | **35** |  |
| Колико су активности предвиђене пакетом подршке неопходне подносиоцу пријаве имајући у виду изражене потребе и дати пресек стања у области социјалне заштите | 30 | 4.1, 4.3, 4.4, 4.5, 5.1, 5.2. |
| Колико је подносилац пријаве у формулару јасно и стратешки дефинисао учешће релеватних заинтересованих страна односно партнера | 5 | 5.3 |
| **ОДРЖИВОСТ** | **15** |  |
| Да ли су наведене релевантне информације на основу којих се може закључити да ће резултати постигнути реализацијом пакета бити одрживи и даље надограђивани | 15 | 7.1 |
| **Укупан максималан број бодова** | **60** | |
| **Допунски критеријуми за оцењивање:** у специфичној ситуацији, уколико након оцењивања по наведеним критеријумима Комисија констатује да две (или више) ЈЛС имају исти број бодова предност у одабиру ће бити дата оној ЈЛС која припада групи нижег степена развијености (сходно Уредби о утврђивању јединствене листе развијености региона и јединица локалне самоуправе[[2]](#footnote-3)); | | |

Надлежна Комисија ће евентуалне захтеве за додатним објашњењима у току процеса оцењивања подносиоцима пријава упућивати путем електронске поште.

**Корак 3:** Одабир локалних самоуправа и закључивање Споразума о сарадњи.

Комисија за евалуацију пријава ће након техничке евалуације анализирати и потврдити коначну ранг листу и предложити 8 ЈЛС за добијање стручно техничке подршке кроз пакете подршке.

**Подносиоцу пријаве неће бити додељен пакет подршке, уколико за време трајања јавног позива покуша да добије поверљиве информације или утиче на представнике управљачких и имплементационих институција Пројекта.**

Сви подносиоци пријава, било да су одабрани или не, ће након одлуке Надзорног одбора Програма бити обавештени о резултатима јавног позива.

|  |  |
| --- | --- |
| **Датум** | **Активност** |
| 10.01.2025. | Расписивање јавног позива |
| 22.01.2025. | Рок за постављање питања о пријави за подршку за које ће СКГО објављивати одговоре на интернет страници |
| **07.02.2025.** | **Крајњи рок за подношење пријава** |
| 17.02.2025. | Административна провера испуњености критеријума за пријављивање на јавни позив |
| 14.02.2025. | **Техничка евалуација поднетих пријава и селекција ЛС** – у складу са процедурама објашњеним у одељку 3.6 ових смерница. |
| 17.03.2025. | **Информисање локалних самоуправа о резултатима јавног позива** – Подносиоци пријава који су учествовали на јавном позиву биће обавештени о резултатима јавног позива писаним путем. |

Оквирни период завршетка процеса одабира у оквиру овог јавног позива је **17.03.2025. године**.

Након одлуке о одобравању пакета подршке, одабраној ЛС ће бити понуђено да са СКГО потпише Споразум о сарадњи, који ће представљати правни основ за реализацију подршке.

# ЛИСТА ОБАВЕЗНИХ ПРАТЕЋИХ ДОКУМЕНАТА КОЈА СЕ ДОСТАВЉАЈУ НА НОСАЧУ ПОДАТАКА УСБ-у

У оквиру овог одељка Смерница, наведена су сва обавезна пратећа документа која је неопходно доставити на носачу података УСБ-у, у складу са прописаном процедуром и у предвиђеним роковима и у формату дефинисаном у одељку 3 Смерница, како би пријава испунила техничке критеријуме за конкурисање и била разматрана.

Списак пратећих докумената које је неопходно приложити на носачу података УСБ-у у електронском формату:

1. Попуњен Образац за пријаву ЈЛС за добијање пакета подршке за унапређење социјалне заштите (Прилог 1) у Word формату;
2. Сва документа за које сте у питању 4.1 из Обрасца навели да су усвојени;
3. Одлуку о социјалној заштити
4. Сва локална правна акта наведена у одговору на питање 4.4

1. Систем праћења, вредновања (евалуације) и извештавања о ефектима локалних политика у области социјалне заштите је у процесу израде, те реализација ове активности зависи од динамике израде потребних алата. [↑](#footnote-ref-2)
2. Референтна ће бити јединствена листа развијености региона и ЈЛС у складу са последњом важећом верзијом предметне Уредбе у тренутку конкурисања. [↑](#footnote-ref-3)